02010X0630(03) — FI — 07.01.2012 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

Yhdistyneiden kansakuntien Euroopan talouskomission (UN/ECE) sääntö nro 87 — Moottorikäyttöisten ajoneuvojen huomiovalaisimien hyväksyntää koskevat yhdenmukaiset vaatimukset

Sisältää kaiken voimassa olevan tekstin seuraavaan saakka:

Täydennys nro 14 säännön alkuperäiseen versioon – Voimaantulopäivä: 24. lokakuuta 2009

Oikaisu nro 1 tarkistukseen nro 2 – voimaantulopäivä: 11. marraskuuta 2009

SISÄLTÖ SÄÄNTÖ 1. Soveltamisala 2. Määritelmät 3. Hyväksynnän hakeminen 4. Merkinnät 5. Hyväksyntä 6. Yleiset vaatimukset 7. Valon voimakkuus 8. Näkyvä pinta 9. Valon väri 10. Testausmenettely 11. Lämmönsietotesti 12. Huomiovalaisimen tyypin muutokset ja hyväksynnän laajentaminen 13. Tuotannon vaatimustenmukaisuus 15. Tuotannon lopettaminen 14. Seuraamukset vaatimustenmukaisuudesta poikkeavasta tuotannosta 16. Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet LIITTEET Liite 1 – Ilmoitus huomiovalaisimen tyypin hyväksynnän myöntämisestä, epäämisestä, laajentamisesta tai peruuttamisesta taikka tuotannon lopettamisesta säännön nro 87 nojalla Liite 2 – Esimerkki tyyppihyväksyntämerkistä Liite 3 – Fotometriset mittaukset Liite 4 – Tuotannon vaatimustenmukaisuuden valvontamenettelyjä koskevat vähimmäisvaatimukset Liite 5 – Tarkastajan suorittamaa näytteenottoa koskevat vähimmäisvaatimukset Liite 6 – Valonjakautumisen vähimmäiskulmat

1. SOVELTAMISALA

Tätä sääntöä sovelletaan luokkiin L, M, N ja T ( 1 ) kuuluvien ajoneuvojen huomiovalaisimiin.

2. MÄÄRITELMÄT

Tässä säännössä sovelletaan seuraavia määritelmiä:

2.1 ’Huomiovalaisimella’ tarkoitetaan eteenpäin suunnattua valaisinta, jolla saadaan ajoneuvo helpommin näkyväksi päivänvalossa ajettaessa.

2.2 Tähän sääntöön sovelletaan määritelmiä, jotka annetaan säännössä nro 48 ja sen muutossarjoissa, jotka ovat voimassa tyyppihyväksynnän soveltamishetkellä.

2.3 ’Erityyppisillä huomiovalaisimilla’ tarkoitetaan valaisimia, jotka eroavat toisistaan seuraavien olennaisten kohtien osalta:

a) kauppanimi tai tavaramerkki,

b) optisen järjestelmän ominaisuudet (voimakkuus, valon jakautumiskulmat, hehkulampun luokka, valonlähde jne.).

Hehkulampun tai suodattimen värin muuttuminen ei aiheuta tyypin muuttumista.

2.4 Tässä säännössä olevat viittaukset standardihehkulamppuihin ja sääntöön nro 37 viittaavat sääntöön nro 37 ja sen muutossarjoihin, jotka ovat voimassa tyyppihyväksynnän hakemishetkellä.

3. HYVÄKSYNNÄN HAKEMINEN

3.1 Kauppanimen tai tavaramerkin omistajan tai tämän valtuutetun edustajan on haettava hyväksyntää. Hakijan voi ilmoittaa, että laite voidaan asentaa ajoneuvoon eri vertailuakselin kallistuskulmissa ajoneuvon vertailutasoihin ja maahan nähden tai että sitä voidaan kiertää vertailuakselinsa ympäri. Näiden erilaisten asennustapojen tulee näkyä ilmoituslomakkeessa.

3.2 Jokaista huomiovalaisintyyppiä koskevaan hakemukseen on liitettävä seuraavat tiedot: 3.2.1 riittävän yksityiskohtaiset piirustukset (kolmena kappaleena), joiden perusteella huomiovalaisimen tyyppi voidaan tunnistaa ja joissa esitetään geometriset asennot, joissa valaisin voidaan asentaa ajoneuvoon, tarkkailuakseli, joka otetaan testien vertailuakseliksi (vaakakulma H = 0°, pystykulma V = 0°), kohta, jota pidetään edellä tarkoitettujen testien vertailukeskipisteenä sekä valaiseva pinta; 3.2.2 lyhyt tekninen kuvaus, jossa ilmoitetaan varsinkin seuraavat tiedot (paitsi jos valaisimen valonlähde ei ole vaihdettava): a) käytettävien hehkulamppujen luokat; hehkulamppuluokan on oltava jokin säännössä nro 37 ja sen hakuajankohtana voimassa olevissa muutossarjoissa esitetyistä lamppuluokista; ja/tai b) valonlähdemoduulin tunnuskoodi; 3.2.3 kaksi valaisinta.

4. MERKINNÄT

Hyväksyttäväksi toimitettavien huomiovalaisimien on täytettävä seuraavat merkintöjä koskevat vaatimukset:

4.1 Valaisimen linssiin on oltava merkittynä hakijan kauppanimi tai tavaramerkki. Tämän merkinnän on oltava helposti luettava ja pysyvä.

4.2 Ei-vaihdettavilla valonlähteillä varustettuja valaisimia lukuun ottamatta valaisimissa on oltava selvästi luettavissa oleva ja pysyvä merkintä, josta käyvät ilmi a) valaisimessa käytettävien hehkulamppujen luokat ja/tai b) valonlähdemoduulin tunnuskoodi.

4.3 Elektronisella valonlähteen säätölaitteella ja/tai ei-vaihdettavilla valonlähteillä ja/tai valonlähdemoduuleilla varustetuissa valaisimissa on oltava nimellisjännitettä tai jännitealuetta sekä enimmäisnimellistehoa koskeva merkintä.

4.4 Valaisimessa on oltava riittävän suuri tila jäljempänä 5.2 kohdassa määritellylle hyväksyntämerkille ja lisätunnuksille. Tila on merkittävä edellä 3.2.1 kohdassa tarkoitettuihin piirustuksiin.

4.5 Jos valaisin on varustettu valonlähdemoduulilla tai -moduuleilla, moduuleissa on oltava seuraavat merkinnät: 4.5.1 hakijan kauppanimi tai tavaramerkki; merkinnän on oltava selvästi luettavissa ja pysyvä; 4.5.2 moduulin tunnuskoodi; merkinnän on oltava selvästi luettavissa ja pysyvä. Tunnuskoodi koostuu alkukirjaimista MD (lyhenteenä sanasta ’moduuli’) ja hyväksyntämerkistä ilman 5.2.1.1 kohdassa määrättyä ympyrää sekä lisätunnuksista ja merkeistä silloin, kun käytetään useita erilaisia valonlähdemoduuleita. Tunnuskoodi on merkittävä edellä 3.2.1 kohdassa mainittuihin piirustuksiin. Hyväksyntämerkin ei tarvitse olla sama kuin siinä valaisimessa oleva hyväksyntämerkki, jossa moduulia käytetään, mutta molempien merkkien on oltava saman hakijan. 4.5.3 nimellisjännite- ja nimellistehomerkintä.

4.6 Valaisimet, jotka toimivat muulla kuin 6 V:n, 12 V:n tai 24 V:n nimellisjännitteellä käytettäessä valaisimen ulkopuolista elektronista valonlähteen säätölaitetta, on lisäksi varustettava merkinnällä, josta ilmenee sekundaarinen nimellisjännite.

4.7 Elektroniseen valonlähteen säätölaitteeseen, joka on osa valaisinta mutta joka ei sijaitse valaisimen rungossa, on merkittävä valmistajan nimi ja tunnistusnumero.

5. HYVÄKSYNTÄ

5.1 Yleistä

5.1.1 Jos edellä 3.2.3 kohdan mukaisesti hyväksyttäväksi toimitetut kaksi valaisinta täyttävät tämän säännön vaatimukset, hyväksyntä myönnetään.

5.1.2 Jos ryhmitetyt, yhdistetyt tai rakenteellisesti yhdistetyt valaisimet täyttävät useampien vuoden 1958 sopimuksen liitteenä olevien sääntöjen vaatimukset, voidaan käyttää yhtä kansainvälistä hyväksyntämerkkiä sillä edellytyksellä, että kyseisiä valaisimia ei ryhmitetä, yhdistetä tai rakenteellisesti yhdistetä sellaisten valaisimien kanssa, jotka eivät täytä minkään kyseisen säännön vaatimuksia.

5.1.3 Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 00, eli sääntö on alkuperäisessä muodossaan) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle valaisintyypille.

5.1.4 Tätä sääntöä soveltaville sopimuspuolille on ilmoitettava tähän sääntöön perustuvasta valaisintyypin hyväksynnästä tai hyväksynnän laajentamisesta, epäämisestä tai peruuttamisesta taikka valaisintyypin tuotannon lopettamisesta tämän säännön liitteessä 1 esitetyn mallin mukaisella lomakkeella.

5.1.5 Jokaisessa valaisimessa, joka vastaa tämän säännön mukaisesti hyväksyttyä tyyppiä, on oltava jäljempänä 5.2 ja 5.3 kohdassa kuvailtu hyväksyntämerkki sijoitettuna 4.4 kohdassa tarkoitettuun tilaan.

5.1.6 Jäljempänä 5.2 kohdassa tarkoitetun merkin ja tunnuksen on oltava pysyviä ja selvästi luettavissa silloinkin, kun valaisin on asennettuna ajoneuvoon.

5.2 Hyväksyntämerkki

Hyväksyntämerkki muodostuu seuraavista osista:

5.2.1 kansainvälinen hyväksyntämerkki, jonka osat ovat

5.2.1.1 E-kirjain ja hyväksynnän myöntäneen maan tunnusnumero ( 2 ) ympyrän sisällä, ja

5.2.1.2 hyväksyntänumero,

5.2.2 lisätunnus RL.

5.2.3 Hyväksyntänumeron kaksi numeroa, jotka ilmoittavat hyväksynnän myöntämispäivänä voimassaolevan muutossarjan, voidaan merkitä edellä tarkoitettujen lisätunnusten lähelle.

5.3 Hyväksyntämerkin sijoittelu

5.3.1 Erilliset valaisimet

Tämän säännön liitteen 2 kuvassa 1 esitetään esimerkki hyväksyntämerkin sijoittelusta edellä mainittujen lisätunnusten kanssa.

5.3.2 Ryhmitetyt, yhdistetyt tai rakenteellisesti yhdistetyt valaisimet

5.3.2.1 Jos ryhmitetyt, yhdistetyt tai rakenteellisesti yhdistetyt valaisimet täyttävät useiden sääntöjen vaatimukset, valaisimeen voidaan kiinnittää yksi kansainvälinen hyväksyntämerkki. Merkki koostuu E-kirjaimesta ja hyväksynnän myöntäneen maan tunnusnumerosta, jotka ovat ympyrän sisällä, sekä hyväksyntänumerosta. Tämä hyväksyntämerkki voidaan sijoittaa ryhmitetyissä, yhdistetyissä tai rakenteellisesti yhdistetyissä valaisimissa mihin tahansa valaisimien kohtaan edellyttäen, että 5.3.2.1.1 merkki näkyy valaisimien asennuksen jälkeen ja 5.3.2.1.2 mitään ryhmitettyjen, yhdistettyjen tai rakenteellisesti yhdistettyjen valaisimien valoa lähettävää osaa ei voida irrottaa irrottamatta samalla hyväksyntämerkkiä.

5.3.2.2 Kunkin valaisimen tunnus, joka riippuu säännöstä, jonka mukaisesti hyväksyntä on myönnetty, ja muutossarjalle annettu, viimeisimpiä sääntöön tehtyjä tärkeitä teknisiä muutoksia vastaava järjestysnumero hyväksynnän myöntämispäivänä sekä vaadittu nuoli (tarvittaessa) on merkittävä 5.3.2.2.1 joko asianomaiseen valaisevaan pintaan 5.3.2.2.2 tai ryhmässä siten, että kukin ryhmitetyistä, yhdistetyistä tai rakenteellisesti yhdistetyistä valaisimista on helposti tunnistettavissa.

5.3.2.3 Yksittäisen hyväksyntämerkin osien koko ei saa olla pienempi kuin vähimmäiskoko, joka vahvistetaan pienimmälle yksittäiselle merkille säännössä, jonka perusteella hyväksyntä on myönnetty.

5.3.2.4 Kullekin hyväksytylle tyypille annetaan hyväksyntänumero. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle ryhmitetylle, yhdistetylle tai rakenteellisesti yhdistetylle valaisimelle.

5.3.2.5 Tämän säännön liitteen 2 kuvassa 2 esitetään esimerkkejä ryhmitettyjen, yhdistettyjen tai rakenteellisesti yhdistettyjen valaisimien hyväksyntämerkkien sijoittelusta edellä mainittujen lisätunnusten kanssa.

5.3.3 Valaisin, joka on rakenteellisesti yhdistetty muihin valaisimiin ja jonka linssiä voidaan käyttää myös muuntyyppisissä laitteissa

Sovelletaan edellä olevan 5.3.2 kohdan säännöksiä.

5.3.3.1 Lisäksi, jos käytetään samaa linssiä, siihen voidaan kiinnittää kaikki erilaiset, erityyppisiin valaisimiin tai valaisinyksiköihin viittaavat hyväksyntämerkit, jos myös laitteen päärungolla, vaikka sitä ei voisi erottaa linssistä, on edellä 4.4 kohdassa kuvattu tila, jossa on hyväksyntämerkit varsinaisille toiminnoille. Jos erityyppisillä laitteilla on sama päärunko, kaikki erilaiset hyväksyntämerkit voidaan kiinnittää siihen.

5.3.3.2 Tämän säännön liitteen 2 kuvassa 3 esitetään esimerkkejä hyväksyntämerkkien sijoittelusta edellä kuvatussa tapauksessa.

6. YLEISET VAATIMUKSET

6.1 Jokaisen valaisimen on täytettävä seuraavissa kohdissa esitetyt vaatimukset.

6.2 Huomiovalaisimet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä tarkoitetut ominaisuudet huolimatta niihin käytön aikana mahdollisesti kohdistuvasta tärinästä.

6.3 Valonlähdemoduuleita käytettäessä on tarkistettava, että 6.3.1 valonlähdemoduulin tai -moduulien rakenne on sellainen, että a) jokaisen valonlähdemoduulin voi asentaa vain määrättyyn eli oikeaan asentoon ja jokaisen moduulin voi poistaa vain työkaluja käyttämällä; b) jos laitteen kotelossa on useampia valonlähdemoduuleita, erityyppisillä ominaisuuksilla varustettuja valonlähdemoduuleita ei voi vaihtaa keskenään valaisimen kotelon sisällä. 6.3.2 Valonlähdemoduulien on oltava asiattomalta käsittelyltä suojattuja. ▼M1 6.3.3 Valonlähdemoduulin on oltava mekaaniselta rakenteeltaan sellainen, että sitä ei voida työkaluja käyttämällä tai ilman työkaluja vaihtaa mihinkään toiseen hyväksyttyyn valonlähteeseen. ▼B

6.4 Valonlähdemoduuli 6.4.1 Valonlähdemoduulin rakenteen on oltava sellainen, että moduulit voidaan pimeässäkin asentaa vain oikeaan asentoonsa. 6.4.2 Valonlähdemoduulien on oltava asiattomalta käsittelyltä suojattuja.

6.5 Kun käytetään vaihdettavia hehkulamppuja, seuraavien vaatimusten on täytyttävä: 6.5.1 Minkä tahansa säännön nro 37 mukaisesti hyväksytyn hehkulamppuluokan käyttäminen on hyväksyttyä, mikäli käyttöä ei rajoiteta säännössä nro 37 ja sen tyyppihyväksynnän hakemishetkellä voimassa olevissa muutossarjoissa. 6.5.2 Laitteen rakenteen on oltava sellainen, että hehkulampun voi asentaa ainoastaan oikeaan asentoon. 6.5.3 Hehkulampun kannan on oltava IEC:n julkaisussa 60061 määriteltyjen ominaisuuksien mukainen. Tässä yhteydessä sovelletaan tietolomaketta, joka koskee kyseisessä hehkulamppuluokassa käytettävää kantaa.

7. VALON VOIMAKKUUS

7.1 Valaisimen lähettämän valon voimakkuuden on oltava vähintään 400 cd vertailuakselilla.

7.2 Vertailuakselin ulkopuolella ja tämän säännön liitteessä 6 olevassa kaaviossa esitettyjen kulmien määrittämällä alueella kunkin valaisimen lähettämän valon voimakkuudelle asetetaan seuraavat vaatimukset: 7.2.1 Valon voimakkuus kussakin tämän säännön liitteessä 3 olevassa valon voimakkuuden jakautumistaulukossa määriteltyjä pisteitä vastaavassa suunnassa ei saa olla pienempi kuin 7.1 kohdassa määritelty vähimmäisarvo kerrottuna prosenttimäärällä, joka on määritelty kullekin suunnalle kyseisessä taulukossa. 7.2.2 Valon voimakkuus ei saa olla suurempi kuin 1 200 cd missään suunnassa, jossa valaisin näkyy.

7.3 Säteilevän valon voimakkuuden lisäksi on oltava vähintään 1,0 cd liitteessä 6 määritellyn kentän koko alueella.

7.4 Jos valaisimessa on enemmän kuin yksi valonlähde, valaisimen on täytettävä vähimmäisvoimakkuutta koskeva vaatimus silloinkin, kun jokin valonlähteistä ei toimi, eikä enimmäisvoimakkuus saa ylittyä, kun kaikki valonlähteet ovat toiminnassa. Sellainen valonlähteiden ryhmä, jossa jonkin valonlähteen vikaantuminen aiheuttaa kaikkien sammumisen, katsotaan yhdeksi valonlähteeksi.

8. NÄKYVÄ PINTA

Näkyvän pinnan vähimmäisala valaisimen vertailuakselin suunnassa on 25 cm2 ja enimmäisala 200 cm2.

9. VALON VÄRI

Valon värin on oltava valkoinen. Se on mitattava 10 kohdassa määritellyissä olosuhteissa.

10. TESTAUSMENETTELY

10.1 Jos järjestelmässä ei ole elektronista valonlähteen säätölaitetta, kaikki fotometriset ja kolorimetriset mittaukset on suoritettava laitteelle määrätyn lamppuluokan mukaisella värittömällä vakiohehkulampulla käyttöjännite säädettynä siten, että se tuottaa lamppuluokalle asetettuja vaatimuksia vastaavan vakiovalovirran.

10.2 Jos kyseessä on järjestelmä, jossa elektroninen valonlähteen säätölaite on osa valaisinta ( 3 ), kaikki fotometriset ja kolorimetriset mittaukset on tehtävä siten, että valaisimen tulonapoihin syötetään tapauksen mukaan 6,75 V:n, 13,5 V:n tai 28,0 V:n jännitettä.

10.3 Kun kyseessä on järjestelmä, jossa käytetään elektronista valonlähteen säätölaitetta, joka ei ole osa valaisinta, mittaukset tehdään syöttäen lampun tulonapoihin valmistajan ilmoittamaa jännitettä. Testauslaboratorion on vaadittava valmistajaa toimittamaan elektroninen valonlähteen säätölaite, jota tarvitaan valonlähteen ja asianomaisten toimintojen virransyöttöä varten. Valaisimeen syötettävä jännite on ilmoittava tämän säännön liitteen 1 mukaisessa ilmoituslomakkeessa.

10.4 Muiden kuin hehkulampuilla varustettujen valaisimien yhden minuutin ja 30 minuutin toiminnan jälkeen mitattujen valovoima-arvojen on oltava vähimmäis- ja enimmäisarvojen mukaisia. Yhden minuutin toiminnan jälkeinen valovoiman jakauma voidaan laskea 30 minuutin toiminnan jälkeisestä valovoiman jakaumasta soveltamalla kuhunkin testauspisteeseen yhden minuutin ja 30 minuutin toiminnan jälkeen kohdassa HV mitattujen valovoima-arvojen suhdetta.

10.5 Näkyvän pinnan rajat merkkivalolaitteen vertailuakselin suunnassa on määritettävä.

11. LÄMMÖNSIETOTESTI

11.1 Valaisimelle on tehtävä 20 minuutin lämpenemisajan jälkeen tunnin kestävä jatkuvan toiminnan testi. Ympäröivän lämpötilan on oltava 23 ± 5 °C. Käytettävän hehkulampun on oltava valaisimelle määrätyn luokan hehkulamppu, ja siinä käytettävän sähköjännitteen on oltava sellainen, että se antaa määritellyn keskimääräisen tehon vastaavalla testausjännitteellä. Lampuissa, joiden valonlähde ei ole vaihdettava (hehkulamput ja muut), testi on kuitenkin tehtävä valaisimessa oleville valonlähteille tämän säännön 10.2 kohdan mukaisesti.

11.2 Jos vain enimmäisteho on määritelty, jännitettä säädetään niin, että saatava teho on 90 % määritellystä tehosta. Edellä tarkoitettu keskimääräinen tai suurin teho valitaan aina siltä jännitealueelta (6, 12 tai 24 V), jolla se saavuttaa suurimman arvonsa. Jos valaisinta ei ole varustettu vaihdettavilla valonlähteillä (hehkulampuilla tai muilla), testausolosuhteiden on oltava tämän säännön 10.2 kohdan mukaiset.

11.3 Kun valaisin on vakautettu ympäröivään lämpötilaan, siinä ei saa esiintyä näkyvää vääristymää, muodonmuutosta, rikkoutumaa tai värin muuttumista. Epävarmoissa tapauksissa mitataan valon voimakkuus edellä olevan 7 kohdan mukaisesti. Tässä mittauksessa saatujen arvojen on yllettävä vähintään 90 %:iin arvoista, jotka saatiin ennen kuin samalle laitteelle tehtiin lämmönkestävyystesti.

12. HUOMIOVALAISIMEN TYYPIN MUUTOKSET JA HYVÄKSYNNÄN LAAJENTAMINEN

12.1 Huomiovalaisintyyppiin tehtävistä muutoksista on ilmoitettava hallinnollisille yksiköille, jotka ovat hyväksyneet kyseisen valaisintyypin. Hallinnollinen yksikkö voi tämän jälkeen joko 12.1.1 katsoa, ettei tehdyillä muutoksilla todennäköisesti ole havaittavaa kielteistä vaikutusta ja että huomiovalaisin joka tapauksessa edelleen täyttää vaatimukset, tai 12.1.2 vaatia uutta testausselostetta testien suorittamisesta vastaavalta tekniseltä tutkimuslaitokselta.

12.2 Hyväksynnän vahvistus tai epääminen sekä muutokset annetaan tiedoksi edellä olevan 5.1.4 kohdan mukaisella menettelyllä tätä sääntöä soveltaville sopimuksen sopimuspuolille.

12.3 Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava siitä muille tätä sääntöä soveltaville sopimuksen sopimuspuolille tämän säännön liitteessä 1 esitetyn mallin mukaisella ilmoituslomakkeella.

13. TUOTANNON VAATIMUSTENMUKAISUUS

Tuotannon vaatimustenmukaisuuden varmistamismenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen menettelyjen ja seuraavien vaatimusten mukaisia:

13.1 Tämän säännön mukaisesti hyväksyttävät valaisimet on valmistettava siten, että ne vastaavat hyväksyttyä tyyppiä ja täyttävät 6, 7, 8 ja 9 kohdan vaatimukset.

13.2 Tämän säännön liitteessä 4 asetettuja tuotannon vaatimustenmukaisuuden valvontaa koskevia vähimmäisvaatimuksia on noudatettava.

13.3 Tämän säännön liitteessä 5 asetettuja tarkastajan suorittamaa näytteenottoa koskevia vähimmäisvaatimuksia on noudatettava.

13.4 Tyyppihyväksynnän myöntänyt toimivaltainen viranomainen saa milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät. Tarkastukset on tavanomaisesti suoritettava kerran kahdessa vuodessa.

14. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

14.1 Huomiovalaisintyypille tämän säännön mukaisesti myönnetty hyväksyntä voidaan peruuttaa, jos edellä esitetyt vaatimukset eivät täyty tai jos hyväksyntämerkillä varustettu huomiovalaisin ei vastaa hyväksyttyä tyyppiä.

14.2 Jos tätä sääntöä soveltava sopimuspuoli peruuttaa aiemmin myöntämänsä hyväksynnän, sen on ilmoitettava tästä välittömästi muille sääntöä soveltaville sopimuspuolille liitteessä 1 esitetyn mallin mukaisella ilmoituslomakkeella.

15. TUOTANNON LOPETTAMINEN

Jos hyväksynnän haltija lopettaa kokonaan tämän säännön perusteella hyväksytyn huomiovalaisintyypin valmistamisen, hyväksynnän haltijan on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville sopimuksen sopimuspuolille liitteessä 1 esitetyn mallin mukaisella lomakkeella.

16. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

Tätä sääntöä soveltavien sopimuksen sopimuspuolten on ilmoitettava Yhdistyneiden Kansakuntien sihteeristölle hyväksyntätestauksesta vastaavien teknisten tutkimuslaitosten ja sellaisten hallinnollisten yksiköiden nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä, hyväksynnän laajentamisesta, epäämisestä tai peruuttamisesta taikka tuotannon lopettamisesta.









LIITE 1

ILMOITUS

(Enimmäiskoko: A4 (210 × 297 mm))









LIITE 2

ESIMERKKI HYVÄKSYNTÄMERKISTÄ

Kuva 1

a = 5 mm min.

Huomiovalaisin, jossa on edellä esitetty hyväksyntämerkki, on hyväksytty Alankomaissa (E4), ja sen hyväksyntänumero on 001015. Hyväksyntänumero ilmaisee, että hyväksyntä on myönnetty tämän säännön vaatimusten mukaisesti säännön ollessa alkuperäisessä (muuttamattomassa) muodossaan.

Huomautus: Hyväksyntänumero ja lisätunnus on sijoitettava ympyrän lähelle ja joko E-kirjaimen ylä- tai alapuolelle tai sen vasemmalle tai oikealle puolelle. Hyväksyntänumeron merkkien on oltava samalla puolella E-tunnusta ja samansuuntaisia sen kanssa. Roomalaisten numeroiden käyttämistä hyväksyntänumeroina on vältettävä, jotta niitä ei sekoitettaisi muihin merkkeihin.

Esimerkkejä ajoneuvon edessä sijaitsevien ryhmitettyjen valaisimien merkinnöistä

Kuva 2

Pysty- ja vaakasuorat viivat esittävät kaavamaisesti valaisinlaitteen muotoa. Ne eivät ole osa hyväksyntämerkkiä.

Huomautus: Edellä esitetyt kolme esimerkkiä vastaavat valaisinlaitetta, joka on varustettu hyväksyntämerkillä, joka koskee seuraavia valaisimia:

Etuvalaisin, joka on hyväksytty säännön nro 7 muutossarjan 01 mukaisesti;

Ajovalaisin, jonka lähivalo on suunniteltu oikean- ja vasemmanpuoleista liikennettä varten, jonka kaukovalon enimmäisvoimakkuus on 86 250 –101 250 kandelaa ja joka on hyväksytty säännön nro 8 muutossarjan 02 mukaisesti;

Huomiovalaisin, joka on hyväksytty säännön nro 87 mukaisesti säännön ollessa alkuperäisessä muodossaan;

Etusuuntavalaisin, joka kuuluu luokkaan 1a ja joka on hyväksytty säännön nro 6 muutossarjan 02 mukaisesti.

Ajovalaisimen kanssa rakenteellisesti yhdistetty valaisin

Kuva 3

Edellä oleva esimerkki vastaa erityyppisissä ajovalaisimissa käytettäväksi tarkoitetun linssin merkintää, eli kyseessä on jokin seuraavista:

joko : ajovalaisin, jonka lähivalo on suunniteltu oikean- ja vasemmanpuoleista liikennettä varten, jonka kaukovalon enimmäisvoimakkuus on 86 250 –101 250 kandelaa, joka on hyväksytty Saksassa (E1) säännön nro 8 muutossarjan 02 vaatimusten mukaisesti ja joka on rakenteellisesti yhdistetty sellaisen huomiovalaisimen kanssa, joka on hyväksytty alkuperäisessä muodossa olevan säännön nro 87 mukaisesti;

tai : ajovalaisin, joka tuottaa kaukovaloa ja oikean- ja vasemmanpuoleista liikennettä varten suunniteltua lähivaloa, joka on hyväksytty Saksassa (E1) säännön nro 1 muutossarjan 01 vaatimusten mukaisesti ja joka on rakenteellisesti yhdistetty samaan huomiovalaisimeen kuin edellä

tai : jompikumpi edellä mainituista ajovalaisimista hyväksyttynä erillisenä valaisimena.

Ajovalaisimen päärungossa on oltava ainoa voimassa oleva hyväksyntänumero, esimerkiksi:









LIITE 3

FOTOMETRISET MITTAUKSET

1. Fotometristen mittausten aikana hajaheijastukset on estettävä tarkoituksenmukaisella suojauksella.

2. Jotta mittausten tuloksia ei voitaisi kyseenalaistaa, mittaukset on suoritettava siten, että seuraavat vaatimukset täyttyvät: 2.1 mittausetäisyyden on oltava sellainen, että voidaan soveltaa etäisyyden käänteistä neliöjuurilakia; 2.2 mittauslaitteen on oltava sellainen, että vastaanottimen vastainen kulma valon vertailukeskipisteestä on välillä 10′–1°; 2.3 valovoimavaatimus tiettyyn havaintosuuntaan katsotaan täytetyksi, jos vaadittu voimakkuus saavutetaan suunnassa, joka poikkeaa enintään asteen neljäsosan havaintosuunnasta.

3. Jos huomiovalaisin voidaan asentaa ajoneuvoon useampaan kuin yhteen kohtaan tai eri kohtiin tietylle alueelle, fotometriset mittaukset on toistettava kussakin kohdassa tai valmistajan määrittämien vertailuakseleiden muodostaman alueen ääripisteissä.

4. Fotometrinen mittaus Fotometrisen tehon tarkastus 4.1 Valonlähteet, joiden valonlähde ei ole vaihdettava (hehkulamput ja muut) Fotometrinen teho tarkastetaan valaisimessa olevista valonlähteistä tämän säännön 10 kohdan mukaisesti. 4.2 Vaihdettavat hehkulamput Jos valaisimet on varustettu 6,75 V:n, 13,5 V:n tai 28,0 V:n hehkulampuilla, niiden tuottamat valovoima-arvot on korjattava. Korjauskerroin on vertailuvalovirran ja käytettävällä jännitteellä (6,75 V, 13,5 V tai 28,0 V) mitatun valovirran keskiarvon välinen suhde. Minkään käytettävän hehkulampun todelliset valovirrat eivät saa poiketa enempää kuin ±5 prosenttia keskiarvosta. Vaihtoehtoisesti voidaan käyttää vakiohehkulamppua kussakin yksittäisessä asennossa sen omalla valovirralla ja laskea kunkin asennon yksittäiset mittaustulokset yhteen. 4.3 Muiden kuin hehkulampuilla varustettujen valaisimien yhden minuutin ja 30 minuutin toiminnan jälkeen mitattujen valovoima-arvojen on oltava vähimmäis- ja enimmäisvaatimusten mukaisia. Yhden minuutin toiminnan jälkeinen valovoiman jakauma voidaan laskea 30 minuutin toiminnan jälkeisestä valovoiman jakaumasta soveltamalla kuhunkin testauspisteeseen yhden minuutin ja 30 minuutin toiminnan jälkeen kohdassa HV mitattujen valovoima-arvojen suhdetta.

5. Valon voimakkuuden vakiojakautumistaulukko 5.1 Suunnat H = 0° ja V = 0° vastaavat vertailuakselia. (Ajoneuvossa se on vaakasuora, yhdensuuntainen ajoneuvon pituussuuntaisen tason keskiviivan kanssa ja suunnattuna vaadittuun näkyvyyden suuntaan). Vertailuakseli kulkee vertailukeskipisteen kautta. Taulukon arvoista saadaan eri mittaussuuntien vähimmäisvoimakkuudet prosentteina voimakkuuden vähimmäisvaatimuksesta kunkin valaisimen akselilla (suunnassa H = 0° ja V = 0°). 5.2 Valokuvion on edellä 3 kohdassa ruudukkona esitetyllä valonjakautumisalueella oltava lähes yhdenmukainen, ts. valon voimakkuuden on kunkin ruudukon viivojen muodostaman alueen osan suunnassa täytettävä vähintään alin vähimmäisarvoista, jotka on ilmoitettu kyseistä suuntaa rajaavilla viivoilla prosenttimäärinä.

Kuva 4

Valonlähdemoduulit

MD E3 17325

Yllä olevalla tunnuskoodilla merkitty valonlähdemoduuli on hyväksytty yhdessä Italiassa (E3) hyväksyntänumerolla 17325 hyväksytyn valaisimen kanssa.









LIITE 4

Tuotannon vaatimustenmukaisuuden valvontamenettelyjä koskevat vähimmäisvaatimukset

1. YLEISTÄ

1.1 Vaatimustenmukaisuutta koskevat mekaaniset ja geometriset vaatimukset katsotaan täytetyiksi, jos eroavuudet eivät ylitä väistämättömiä valmistuspoikkeamia tämän säännön vaatimusten rajoissa.

1.2 Sarjatuotantona valmistettujen valaisimien fotometrisiin ominaisuuksiin liittyvää vaatimustenmukaisuutta ei aseteta kyseenalaiseksi, jos testattaessa fotometrisiä ominaisuuksia sattumanvaraisesti valitusta valaisimesta, joka on varustettu standardihehkulampulla taikka ei-vaihdettavalla valonlähteellä (hehkulamput ja muut), ja kun kaikki mittaukset tehdään tapauksen mukaan jännitteillä 6,75 V, 13,5 V tai 28,0 V, 1.2.1 mikään mitattu arvo ei poikkea negatiivisesti yli 20 prosentilla tässä säännössä määritellyistä arvoista. 1.2.2 Jos kyseessä on valaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, valaisimille suoritettavat testit on toistettava käyttäen toista standardihehkulamppua.

1.3 Värikoordinaatteja koskevien vaatimusten on täytyttävä, kun valaisin on varustettu standardihehkulampulla. Niiden valaisimien osalta, joiden valonlähde ei ole vaihdettava (hehkulamput ja muut), vaatimusten on täytyttävä, kun kolorimetriset ominaisuudet tarkastetaan valonlähteen ollessa valaisimessa.

2. VALMISTAJAN SUORITTAMAN VAATIMUSTENMUKAISUUDEN TARKASTUKSEN VÄHIMMÄISVAATIMUKSET

Hyväksyntämerkin haltijan on suoritettava kullekin valaisintyypille asianmukaisin väliajoin ainakin seuraavassa esitetyt testit. Testit on suoritettava tämän säännön määräysten mukaisesti.

Jos näyte ei täytä kyseisen testityypin vaatimuksia, on otettava lisää näytteitä ja testattava ne. Valmistajan on toteutettava toimenpiteitä kyseisen tuotannon vaatimustenmukaisuuden varmistamiseksi.

2.1 Testien luonne

Tässä säännössä esitetyt vaatimustenmukaisuustestit koskevat fotometrisiä ja kolorimetrisiä ominaisuuksia.

2.2 Testimenetelmät

2.2.1 Testit on yleensä suoritettava tässä säännössä esitettyjen menetelmien mukaisesti.

2.2.2 Missä tahansa valmistajan suorittamassa vaatimustenmukaisuustestissä voidaan tyyppihyväksyntätesteistä vastaavan toimivaltaisen viranomaisen suostumuksella käyttää menetelmiä, jotka vastaavat tässä säännössä esitettyjä menetelmiä. Valmistajan vastuulla on osoittaa, että käytetyt menetelmät vastaavat tässä säännössä esitettyjä menetelmiä.

2.2.3 Edellä olevan 2.2.1 ja 2.2.2 kohdan soveltaminen edellyttää testilaitteen säännöllistä kalibrointia ja vastaavuutta toimivaltaisen viranomaisen suorittaman mittauksen kanssa.

2.2.4 Vertailumenetelminä on käytettävä kaikissa tapauksissa tämän säännön vertailumenetelmiä, erityisesti hallinnollista tarkastusta ja näytteenottoa varten.

2.3 Näytteenotto

Valaisinnäytteet on valittava sattumanvaraisesti yhdenmukaisen erän tuotannosta. Yhdenmukaisella erällä tarkoitetaan valmistajan tuotantomenetelmien mukaisesti määritettyä samaa tyyppiä edustavien valaisimien sarjaa.

Arvioinnin on yleensä kohdistuttava yksittäisten tehtaiden sarjatuotantoon. Valmistaja voi kuitenkin ryhmittää yhteen useista eri tehtaista saadut samaa tyyppiä koskevat tiedot, jos tehtaissa sovelletaan samaa laatujärjestelmää ja laadunhallintaa.

2.4 Mitattavat ja tallennettavat fotometriset ominaisuudet

Valaisimien näytekappaleista on tehtävä fotometrisiä mittauksia, joilla määritetään vähimmäisarvot liitteessä 3 lueteltujen pisteiden kohdalla ja vaaditut värikoordinaatit.

2.5 Hyväksyttävyysperusteet

Valmistaja vastaa siitä, että testituloksista laaditaan tilastollinen tutkimus ja toimivaltaisen viranomaisen suostumuksella määritetään hyväksyttävyysperusteet valmistajan tuotteille, jotta tuotteiden vaatimustenmukaisuuden tarkastukselle tämän säännön kohdassa 13.1 asetetut edellytykset täyttyvät.

Hyväksyttävyysperusteiden on oltava sellaiset, että 95 prosentin luotettavuustasolla liitteen 5 (ensimmäinen näytteenotto) mukaisesti suoritetun pistokokeen läpäisemisen vähimmäistodennäköisyys on 0,95.









LIITE 5

TARKASTAJAN SUORITTAMAA NÄYTTEENOTTOA KOSKEVAT VÄHIMMÄISVAATIMUKSET

1. YLEISTÄ

1.1 Mekaanista ja geometrista vaatimustenmukaisuutta koskevat tämän säännön määräykset katsotaan täytetyiksi, jos eroavuudet eivät ylitä väistämättömiä valmistuspoikkeamia.

1.2 Sarjatuotantona valmistettujen valaisimien fotometrisiin ominaisuuksiin liittyvää vaatimustenmukaisuutta ei aseteta kyseenalaiseksi, jos testattaessa fotometrisiä ominaisuuksia sattumanvaraisesti valitusta valaisimesta, joka on varustettu standardihehkulampulla taikka ei-vaihdettavalla valonlähteellä (hehkulamput ja muut), ja kun kaikki mittaukset tehdään tapauksen mukaan jännitteillä 6,75 V, 13,5 V tai 28,0 V, 1.2.1 mikään mitattu arvo ei poikkea negatiivisesti yli 20 prosentilla tässä säännössä määritellyistä arvoista. 1.2.2 Jos kyseessä on valaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, valaisimille suoritettavat testit on toistettava käyttäen toista standardihehkulamppua. 1.2.3 Valaisimia, joissa on selviä vikoja, ei oteta huomioon.

1.3 Värikoordinaatteja koskevien vaatimusten on täytyttävä, kun valaisin on varustettu standardihehkulampulla. Niiden valaisimien osalta, joiden valonlähde ei ole vaihdettava (hehkulamput ja muut), vaatimusten on täytyttävä, kun kolorimetriset ominaisuudet tarkastetaan valonlähteen ollessa valaisimessa.

2. ENSIMMÄINEN NÄYTTEENOTTO

Ensimmäisessä näytteenotossa valitaan sattumanvaraisesti neljä valaisinta. Ensimmäinen kahden valaisimen näyte merkitään A:ksi ja toinen B:ksi.

2.1 Vaatimustenmukaisuutta ei aseteta kyseenalaiseksi

2.1.1 Sarjatuotantona valmistettujen valaisimien vaatimustenmukaisuutta ei aseteta kyseenalaiseksi tämän liitteen kuviossa 1 esitetyn näytteenottomenettelyn jälkeen, jos valaisimien mitattujen arvojen negatiiviset poikkeamat ovat seuraavat:

2.1.1.1 Näyte A







A1: yksi valaisin 0 % yksi valaisin enintään 20 % A2: molemmat valaisimet yli 0 % mutta enintään 20 % siirrytään näytteeseen B

2.1.1.2 Näyte B







B1: molemmat valaisimet 0 %

2.1.2 tai jos kohdan 1.2.2 edellytykset näytteen A osalta täyttyvät.

2.2 Vaatimustenmukaisuus asetetaan kyseenalaiseksi

2.2.1 Sarjatuotantona valmistettujen valaisimien vaatimustenmukaisuus asetetaan kyseenalaiseksi tämän liitteen kuviossa 1 esitetyn näytteenottomenettelyn jälkeen ja valmistajaa kehotetaan saattamaan tuotantonsa vaatimusten mukaiseksi, jos valaisimien mitattujen arvojen poikkeamat ovat seuraavat:

2.2.1.1 Näyte A







A3: yksi valaisin enintään 20 % yksi valaisin yli 20 % mutta enintään 30 %

2.2.1.2 Näyte B







B2: jos tulos on A2 ja yksi valaisin yli 0 % mutta enintään 20 % yksi valaisin enintään 20 % B3: jos tulos on A2 ja yksi valaisin 0 % yksi valaisin yli 20 % mutta enintään 30 %

2.2.2 tai jos kohdan 1.2.2 edellytykset näytteen A osalta eivät täyty.

2.3 Hyväksyntä peruutetaan

Vaatimustenmukaisuus on asetettava kyseenalaiseksi ja kohtaa 14 on sovellettava, jos tämän liitteen kuvion 1 mukaisessa näytteenottomenettelyssä valaisimien mitattujen arvojen poikkeamat ovat seuraavat:

2.3.1 Näyte A







A4: yksi valaisin enintään 20 % yksi valaisin yli 30 % A5: molemmat valaisimet yli 20 %

2.3.2 Näyte B







B4: jos tulos on A2 ja yksi valaisin yli 0 % mutta enintään 20 % yksi valaisin yli 20 % B5: jos tulos on A2 ja molemmat valaisimet yli 20 % B6: jos tulos on A2 ja yksi valaisin 0 % yksi valaisin yli 30 %

2.3.3 tai jos kohdan 1.2.2 edellytykset näytteiden A ja B osalta eivät täyty.

3. TOISTETTU NÄYTTEENOTTO

Tilanteiden A3, B2 ja B3 osalta on kahden kuukauden kuluessa ilmoituksen antamisesta suoritettava toistettu näytteenotto (kolmas näyte C ja neljäs näyte D, jotka koostuvat kahdesta valaisimesta, jotka on valmistettu sen jälkeen, kun valmistaja on saattanut tuotantonsa vaatimusten mukaiseksi).

3.1 Vaatimustenmukaisuutta ei aseteta kyseenalaiseksi

3.1.1 Sarjatuotantona valmistettujen valaisimien vaatimustenmukaisuutta ei aseteta kyseenalaiseksi tämän liitteen kuviossa 1 esitetyn näytteenottomenettelyn jälkeen, jos valaisimien mitattujen arvojen poikkeamat ovat seuraavat:

3.1.1.1 Näyte C







C1: yksi valaisin 0 % yksi valaisin enintään 20 % C2: molemmat valaisimet yli 0 % mutta enintään 20 % siirrytään näytteeseen D

3.1.1.2 Näyte D







D1: jos tulos on C2 ja molemmat valaisimet 0 %

3.1.2 tai jos kohdan 1.2.2 edellytykset näytteen C osalta täyttyvät.

3.2 Vaatimustenmukaisuus asetetaan kyseenalaiseksi

3.2.1 Sarjatuotantona valmistettujen valaisimien vaatimustenmukaisuus asetetaan kyseenalaiseksi tämän liitteen kuviossa 1 esitetyn näytteenottomenettelyn jälkeen ja valmistajaa kehotetaan saattamaan tuotantonsa vaatimusten mukaiseksi, jos valaisimien mitattujen arvojen poikkeamat ovat seuraavat:

3.2.1.1 Näyte D







D2: jos tulos on C2 ja yksi valaisin yli 0 % mutta enintään 20 % yksi valaisin enintään 20 %

3.2.1.2 tai jos kohdan 1.2.2 edellytykset näytteen C osalta eivät täyty.

3.3 Hyväksyntä peruutetaan

Vaatimustenmukaisuus on asetettava kyseenalaiseksi ja kohtaa 14 on sovellettava, jos tämän liitteen kuvion 1 mukaisessa näytteenottomenettelyssä valaisimien mitattujen arvojen poikkeamat ovat seuraavat:

3.3.1 Näyte C







C3: yksi valaisin enintään 20 % yksi valaisin yli 20 % C4: molemmat valaisimet yli 20 %

3.3.2 Näyte D







D3: jos tulos on C2 ja yksi valaisin 0 % tai yli 0 % yksi valaisin yli 20 %

3.3.3 tai jos kohdan 1.2.2 edellytykset näytteiden C ja D osalta eivät täyty.

Kuva 1









LIITE 6

VALON JAKAUTUMISEN VÄHIMMÄISKULMAT

Tämän säännön soveltamisalaan kuuluvien huomiovalaisimien osalta valon jakautumisen vähimmäispystykulmat ovat kaikissa tapauksissa 10° vaakatason yläpuolella ja 5° vaakatason alapuolella.

Valon jakautumisen vähimmäisvaakakulmat: